Document ID: /roh_data/filtered/fineweb-2-filterrobots_roh.jsonl.gz/5357

Amt für Volksschule und Sport
Uffizi per la scola populara ed il sport
Ufficio per la scuola popolare e lo sport
Tar ils servetschs tutgan tut ils fatgs finanzials.
Sin fundament da la basa legala sco er sin fundament dals rendaquints correspundents vegnan pajadas contribuziuns a las instituziuns ch'èn responsablas per las scolas ed ad instituziuns en ils secturs da la scola populara, da la scolina e da la scolaziun speziala. Tranter auter vegnan pajadas contribuziuns a la scola regulara (scola populara e scolina), a scolas pitschnas, a transports da las scolaras e dals scolars, a purschidas spezialas da linguas, a l'instrucziun d'uffants da lingua estra, a classas da talent, a scolas e classas bilinguas sco er a mesiras da la pedagogia speziala en il sectur facil e pretensius.
Ultra da quai vegnan controllads rendaquints ed indemnisads custs en spezial per curs da scolaziun e da perfecziunament da giuventetgna+sport, per occurrenzas chantunalas da giuventetgna+sport, per differents projects sco l'introducziun da la segunda lingua estra sin il stgalim primar, per la furmaziun supplementara da las persunas d'instrucziun sco er per meds d'instrucziun.